open-index/open-wikipedia-markdown huggingface dataset:
אופג'ם

**אופג'ם**, ראשי תיבות של **משרד שוקי הגז והחשמל** (באנגלית: **Office of Gas and Electricity Markets**; בראשי תיבות באנגלית: **Ofgem**) הוא רשות הרגולציה הלאומית לשוקי החשמל והגז הטבעי של הממלכה המאוחדת. Ofgem הוא גוף סטטוטורי עצמאי הפועל מכוח חוק Gas Act 1986 וה-Electricity Act 1989.

Ofgem נמצא באחריות המשרד לביטחון אנרגטי ונטו אפס.

## תפקידים וסמכויות
#### תחומי האחריות של Ofgem
* הענקת רישיונות בפועל לחברות אנרגיה (הולכה, הפצה ואספקה) ופיקוח על עמידתן בתנאי הרישיון.
* הבטחת אספקת אנרגיה אמינה, בטוחה ובת השגה למשקי בית, לעסקים ולמוסדות.
* קביעת "תקרת מחיר" (Price Cap) לחשבונות האנרגיה הביתיים ומניעת ניצול לרעה של כוח שוק על ידי ספקים.
* וידוא קבלת שירות באיכות גבוהה מחברות האנרגיה לכלל משקי הבית
* הובלת שינוי בדרכי הייצור, השינוע והשימוש באנרגיה, במטרה להפוך את המערכת לבת-קיימא ולעמוד ביעדי "פליטה אפסית" (Net Zero).
* עידוד תחרות אפקטיבית ומתן אפשרות לחדשנות, כדי להנגיש מוצרים ושירותים חדשים לצרכנים.
* הטמעת צעדים שיבטיחו את היציבות הפיננסית של חברות התשתית, כך שיוכלו לממן את פעילותן ללא נטילת סיכונים מיותרים.
* חקירת חשדות להפרת דיני התחרות ונקיטת הליכי אכיפה במידת הצורך.
* גיבוש מסגרות רגולטוריות חדשות לרשתות הסקה ולטכנולוגיות דלות פחמן (בדגש על אנרגיה גרעינית, לכידת פחמן ואחסונו, ומימן).
* יצירת תשתית וכללים לשימוש אחראי בבינה מלאכותית (AI) במגזר האנרגיה.

## קישורים חיצוניים

## הערות שוליים

קטגוריה:הממלכה המאוחדת: אנרגיה
קטגוריה:הממלכה המאוחדת: ארגונים ממשלתיים
סדר הכוחות במבצע שאגת הארי

רשימת סדר הכוחות בסכסוך במזרח התיכון (2026)

## ארה"ב-ישראל ובעלות בריתן

* 
** 
*** 
**** 
****  (כנף מבצעים מיוחדים)
*** 
*** 
*** 
*** 
*** 
*** 
**** 
**** 
**** 
**** 
** 

* 
**  הכוחות המזוינים של ארצות הברית
***   
**** 
*****  הארמייה השלישית
**** 
**** 
***** אברהם לינקולן (CVN-72) - נושאת מטוסים, במפרץ הפרסי
***** ג'רלד פורד (CVN-78) - נושאת מטוסים, בים התיכון ולאחר מכן בים סוף
**** 
***  סוכנות הביון המרכזית

### הגנתי

* 
** הכוחות המזוינים של אוסטרליה
*** חיל האוויר האוסטרלי

* 
** הכוחות המזוינים של אזרבייג'ן
*** חיל האוויר של אזרבייג'ן

* 
** 
*** 

* 
** הכוחות המזוינים של איטליה
*** הצי האיטלקי

* 
** כוח ההגנה של בחריין
*** 

* 
** 
*** 

* 
** בונדסוור
*** חיל האוויר הגרמני
*** דויטשה מרינה

* 
** הכוחות המזוינים של הולנד
*** הצי ההולנדי המלכותי

* 
** 
*** 
*** 

* 
** 
*** 

* 
** הכוחות המזוינים של כווית

* 
** פשמרגה

* 
** הכוחות המזוינים של ספרד
*** חיל האוויר הספרדי

* 
** הכוחות המזוינים של סולטנות עומאן

* 
** 
*** 
*** 

* 
** 
*** 

* 
** 
*** 

* 
** 
*** הצי המלכותי הקנדי

* 
** 

## איראן ובעלות בריתה

* 
** 
***  המטה המרכזי ח'אתם אל-אנביא
*** 
**** 
***** 
***** 
***** 
***** 
**** 
***** זרוע היבשה של משמרות המהפכה האסלאמית
***** 
***** 
***** ארגון המודיעין של משמרות המהפכה האסלאמית
***** 
***** 
**** 
** משרד ההגנה האיראני
** 
** משרד החוץ האיראני

* 
**  הזרוע הצבאית של חזבאללה
*** חזית הדרום
*** יחידה 127

*  בעיראק
** 
** ההתנגדות האסלאמית בעיראק
*** גדודי חזבאללה

 חמאס בלבנון

קטגוריה:סדר כוחות
קטגוריה:סכסוך איראן–ישראל
קטגוריה:מבצע שאגת הארי
קטגוריה:יחסי איראן–ישראל
קטגוריה:יחסי איראן – ארצות הברית
שעון הספירה לאחור בכיכר פלסטין

ממוזער|יום אל קודס - טהראן 2017
**שעון הספירה לאחור בכיכר פלסטין** (בפרסית: **ساعت شمار میدان فلسطین**) הוא לוח תצוגה דיגיטלי גדול המוצב בכיכר פלסטין בעיר טהראן, איראן.

השעון מציג ספירה לאחור עד לחודש ספטמבר 2040, בהתאם להצהרה משנת 2015 של המנהיג העליון של איראן, האייתוללה עלי ח'אמנאי, שלפיה מדינת ישראל לא תתקיים בתוך 25 שנים. בנאום זה, שנמסר לאחר חתימת הסכם הגרעין בין איראן למעצמות, הצהיר כי ישראל לא תתקיים בתוך 25 שנים ואף רמז כי הדבר עשוי להתרחש מוקדם יותר.

השעון נחנך בחודש יוני 2017 במסגרת אירועי יום אל קודס. אירועי היום כוללים באופן קבוע סיסמאות ומסרים נגד מדינת ישראל והתקנת השעון הייתה חלק מהפגנה רחבה שבה השתתפו המונים. עם הצבתו, הוגדר המונה לספירה לאחור של 8,411 ימים, לצד מסר בשלוש שפות: פרסית, אנגלית וערבית כשהמסר כולל התייחסות לספירה לאחור עד ל"חיסול ישראל".

שעון הספירה לאחור בכיכר פלסטין נתפס כסמל למדיניותה הרשמית של הרפובליקה האסלאמית של איראן המתנגדת לציונות וללגיטימיות של מדינת ישראל. מאז המהפכה האסלאמית בשנת 1979 הביעו מנהיגי איראן עמדה עקבית נגד קיומה של ישראל ותומכי המהלך באיראן רואים בשעון ביטוי לעמידה אידאולוגית ולסולידריות עם העם הפלסטיני. מבקרים באיראן ומחוצה לה, רואים בו סמל לעוינות חריפה ולרטוריקה מסלימה התורמת למתיחות האזורית והצבתו עוררה תגובות מגוונות בזירה המקומית והבינלאומית.

## ראו גם
* יום ירושלים (איראן)
* יחסי איראן–ישראל
* המהפכה האסלאמית

## הערות שוליים

קטגוריה:אנטישמיות
קטגוריה:טהראן: מבנים
קטגוריה:יחסי איראן–ישראל
קטגוריה:שעונים
קופידון ישן (קאראווג'ו)

**קופידון הישן** (באיטלקית: **Amorino dormiente**) הוא ציור מאת קאראווג'ו. היצירה מוצגת בדרך כלל בפאלאצו פיטי, בגלריה הפלטינית, הנכללת כיום בגלריית אופיצי בפירנצה.

## תיאור היצירה
הציור מתאר את האל הצעיר ארוס (קופידון) ברגע של מנוחה. הדמות מוצגת כשהיא ישנה, והבחירה ברגע זה מדגישה את שבריריותו של הילד. חוקרים אחדים העלו השערה כי המודל לציור היה ילד חולה, ואולי אף ילד מת.

## פרשנות
היצירה נושאת משמעות סמלית: קופידון הישן מייצג את האהבה החיה בכל אדם. אף שהדמות ישנה, המסר הנתפס הוא של תקווה. בהקשר עכשווי, היצירה הוצגה באי למפדוזה במסגרת תערוכה שהוקדשה לנושא ההגירה, בשל הדמיון בין דמות הילד הישנה לבין הדימויים הטרגיים של ילדים שאיבדו את חייהם בניסיון להגיע לאירופה.

עוד מציינים חוקרים כי קאראווג'ו, שניהל חיים סוערים, צייר את היצירה בעת שנמלט ונאלץ לברוח למלטה, אי נוסף בים התיכון.

## תצוגה והקשר עכשווי
הציור הושאל ללמפדוזה והוצג במוזיאון חדש בשם "Museum of Trust", שנחנך במסגרת תערוכה שעסקה בהגירה וכללה גם עשרות יצירות נוספות וחפצים שנמשו מספינות טרופות. השאלת היצירה הודגשה כבעלת משמעות סמלית ואוניברסלית, המדגימה את כוחה של האמנות לחצות גבולות ולהתייחס לסוגיות אנושיות עכשוויות.
[240px|ממוזער|שמאל|[קופידון ישן כשוונוס מתקרבת אליו במרכבתה, ציור מאת אורציו רימינלדי]]

## השוואה לציורו של אורציו רימינלדי
ציורו של קאראווג'ו, "קופידון הישן", שימש מקור השראה ישיר לציורו של אורציו רימינלדי, קופידון ישן כשוונוס מתקרבת אליו במרכבתה. שתי היצירות מציגות את קופידון בדמות ילד ישן, ומדגישות את האיכות הפיסולית של הגוף באמצעות תאורה המדגישה את הנפח והצורה.

עם זאת, קיימים הבדלים מהותיים בין השתיים. אצל קאראווג'ו הדמות מבודדת וההקשר מרומז בלבד, עובדה המעניקה ליצירה עוצמה אקספרסיבית הנובעת מהיעדר ציון זמן ומקום מוגדרים. לעומת זאת, רימינלדי מציב את קופידון בנוף קלאסיציסטי אידילי, הכולל מבנים ברקע ואת דמות ונוס היורדת במרכבתה מן השמים. תוספות אלו יוצרות מסגרת מיתולוגית מפורשת יותר, אך לפי הפרשנות המחקרית גם מפחיתות מן הכוח המרוכז והחד של הדימוי המקורי.

בנוסף, בציורו של רימינלדי קופידון מתואר כשהוא חבוש כיסוי עיניים, מה שמחדד את הסמליות של "אהבה עיוורת". בעוד שקאראווג'ו מתמקד בדמות הבודדת ובריאליזם הישיר שלה, רימינלדי משלב בין נטורליזם קרוואג'יסטי לבין מרכיבים קלאסיציסטיים ואיקונוגרפיים המרחיבים את משמעות הסצנה לכדי אלגוריה מוסרית מובהקת יותר.

## קישורים חיצוניים

## הערות שוליים

קטגוריה:ציורים של קופידון
קטגוריה:קאראווג'ו
קטגוריה:ציורים מהמאה ה-17
קטגוריה:ציורי עירום
קטגוריה:ילדים בציור
הגרעין הבריטי הגדול

**הגרעין הבריטי הגדול** (באנגלית: **Great British Energy – Nuclear**) הוא גוף עצמאי של משרד הביטחון האנרגטי ונטו אפס, עם סמכויות סטטוטוריות שהוקצו לה במסגרת חוק האנרגיה 2023 כדי להקל על תכנון, בנייה, הפעלה ותפעול של פרויקטים לייצור אנרגיה גרעינית לצורך קידום כל מדיניות שפורסמה על ידי ממשלת בריטניה.

## היסטוריה
### British Nuclear Fuels Limited (BNFL)
ראשיתו של הגוף בשנת 1971, עם הקמתה של חברת British Nuclear Fuels Limited (BNFL). עד לשנת 2010 תפקדה החברה כגורם מרכזי בתעשיית הגרעין: היא עסקה בייצור דלק גרעיני (בדגש על דלק MOX), תפעלה כורים פעילים, וניהלה את הייצור והמכירה של חשמל. בנוסף, הייתה החברה אחראית על עיבוד וניהול דלק משומש (בעיקר באתר סלפילד) ועל פירוק והוצאה משימוש (Decommissioning) של תחנות כוח גרעיניות ומתקנים נלווים.

### Great British Nuclear
ביולי 2023 הוקם הגוף מחדש תחת השם המסחרי Great British Nuclear, במטרה לשמש כגוף מתאם של תעשיית הגרעין בבריטניה וכלי מרכזי במימוש יעדי הממשלה להגעה ל"אפס פליטות נטו" (Net Zero). ב-20 במרץ 2024 שינתה החברה את שמה באופן רשמי ל-Great British Energy – Nuclear, כחלק מאיחוד המותג תחת חברת האנרגיה הלאומית החדשה.

## תפקידים
**תפקידי הגרעין הבריטי הגדול כוללים בין היתר**:
* אחריות על הובלת ביצוע פרויקטים גרעיניים חדשים.
* השתתפות במימון של טכנולוגיות גרעיניות נבחרות, בדגש על כורים מודלרים קטנים (SMR), לאורך שלבי הפיתוח.
* ניהול מכרזים להקצאת הסדרי מימון ואתרים מתאימים להקמת כורים.

## הערות שוליים

קטגוריה:הממלכה המאוחדת: אנרגיה
קטגוריה:הממלכה המאוחדת: ארגונים ממשלתיים
קטגוריה:תוכנית הגרעין של הממלכה המאוחדת
רשות שיקום המכרות

**רשות שיקום המכרות** (באנגלית: **The Mining Remediation Authority**) היא גוף של ממשלת בריטניה האחראית על ניהול ההשפעות של כריית פחם מן העבר, לצד הסדרת פעילות הכרייה הנוכחית במדינה. הרשות פועלת לקידום סדרי העדיפויות הסביבתיים, החברתיים והכלכליים של ממשלות בריטניה, סקוטלנד וויילס, כחלק מהאסטרטגיה התעשייתית של הממלכה המאוחדת. הרשות כפופה להמשרד לביטחון אנרגטי ונטו אפס.

## תחומי אחריות ופעילות
הרשות מחזיקה בבעלותה, בשם המדינה, את מרבית הפחם בבריטניה ותפקידיה המרכזיים כוללים:
* מתן רישיונות לכריית פחם ברחבי בריטניה.
* ניהול מפגעי בטיחות הנובעים משנים של כרייה, כולל טיפול בתביעות נזק בגין שקיעת קרקע (Subsidence) שאינן באחריותם של מפעילי מכרות פעילים.
* טיפול בזיהומי מים הנגרמים מכרייה היסטורית ופעילות לשיפור איכות הסביבה.
* הנגשת מידע ונתונים לציבור ולמקבלי החלטות, במטרה לאפשר קבלת החלטות מושכלת המבוססת על מומחיות הרשות.

## הערות שוליים

קטגוריה:הממלכה המאוחדת: אנרגיה
קטגוריה:הממלכה המאוחדת: ארגונים ממשלתיים
קטגוריה:כרייה
הוועדה לשינויי אקלים (הממלכה המאוחדת)

**ועדת שינויי האקלים** (באנגלית: **Climate Change Committee**; בראשי תיבות: **CCC**), היא גוף סטטוטורי עצמאי שהוקם במסגרת חוק שינויי האקלים משנת 2008. מטרתה לייעץ לממשלת בריטניה ולממשלות המבוזרות בנוגע ליעדי פליטות ולדווח לפרלמנט הבריטי על ההתקדמות שנעשתה בהפחתת פליטות גזי חממה ובהכנה והסתגלות להשפעות שינויי האקלים.

המלצות ועדת שינויי האקלים (CCC) מוצגות לעיתים קרובות בפרלמנטים ובאסיפות של צפון אירלנד, סקוטלנד, בריטניה ווילס. הן משמשות גם כמקור מידע לעסקים ולתעשייה, לאקדמיה, לתקשורת הלאומית והבינלאומית, ובאופן גובר, לציבור. חברי ועדת שינויי האקלים ממונים על ידי המשרד לביטחון אנרגטי ונטו אפס, וחברי ועדת ההסתגלות ממונים על ידי המחלקה לאיכות הסביבה, המזון והכפר. החברים הנוכחיים רשומים להלן.

## תפקידים ותחומי אחריות
חוק שינויי האקלים קבע את גישת בריטניה להתמודדות עם שינויי האקלים – הן בנושא הפחתת פליטות (הפחתת פליטות) והן בנושא הסתגלות (הגברת החוסן לשינויי האקלים). הוא הקים את ועדת שינויי האקלים כדי להבטיח שהערכת ההתקדמות והייעוץ הניתנים תהיה מבוססת ראיות, מוערכת באופן עצמאי וארוכת טווח בייעוץ שלה. במסגרת חוק שינויי האקלים משנת 2008, הוועדה נדרשת להפיק דוחות סטטוטוריים לממשלה ולפרלמנט. הדוחות המרכזיים הם:
* ייעוץ בנוגע לתקציבי פחמן ויעדי פליטות ארוכי טווח.
* דוחות התקדמות בנוגע לעמידה בתקציבי פחמן ויעדי פחמן.
* הערכה של סיכוני שינויי האקלים בבריטניה.
* דוחות התקדמות בנוגע להסתגלות והכנה לשינויי האקלים.

## קישורים חיצוניים
* 

## הערות שוליים

קטגוריה:הממלכה המאוחדת: אנרגיה
קטגוריה:הממלכה המאוחדת: ארגונים ממשלתיים
קטגוריה:הממלכה המאוחדת: איכות הסביבה
חמור ועגלה

**חמור עם עגלה** (בגרמנית: **Esel mit Karren**) הוא ציור שמן על בד מאת האמן הגרמני הנס בולץ, משנת 1903. היצירה חתומה בפינה הימנית התחתונה ומסומנת "fec[it]". בגב הבד מופיעה כתובת, ככל הנראה בידי אדם אחר: "Hanns Bolz geb. 1885 Aachen, Esel mit Karren, Italien 1903, In Erinnerung an Dr. Küppers".

הציור הוצע למכירה פומבית בבית המכירות קטרר קונסט במינכן.
## תיאור היצירה

הציור מציג סצנה של עיירה קטנה ובה שער עיר צר. לפני השער עומד חמור רתום לעגלה וממתין. אין בציור דמויות אנושיות, והיעדרן מדגיש את אופייה המנומנם והשקט של הסביבה העירונית הקטנה.

הקומפוזיציה מאורגנת באופן בעל אופי תיאטרלי מסוים, מאפיין שניתן לזהות גם בציורי הרחוב הפריזאיים המאוחרים יותר של בולץ. הצבעוניות מתונה ומודולציה בעידון, באופן אופייני לאמן. בעלוות העץ ניכרת זיקה לסגנונו של פול סזאן, דבר הבא לידי ביטוי באופן הטיפול בצבע ובמבנה הצורני.

הנטייה לקריקטורה, שבאה לידי ביטוי בעיקר ברישומיו של בולץ, ניכרת גם בציור מוקדם זה.

## הקשר ביצירתו של בולץ

הציור נוצר ככל הנראה לפני תקופתו של בולץ בפריז, שבה הגיע סגנונו האמנותי להבשלה. בולץ למד, ככל הנראה בשנים 1905–1908, באקדמיה לאמנות בדיסלדורף. לאחר מכן עבר לפריז, שם שהה עד פרוץ מלחמת העולם הראשונה. הוא שכר סטודיו במונמארטר, ברחוב גבריאל 49, ששימש קודם לכן את פבלו פיקאסו.

בפריז היה אורח קבוע בבית הקפה Café du Dôme והשתייך למושבת אמנים גרמנים קטנה שהתלכדה סביב הנס פורהמן . בתקופה זו הכיר את סוחר האמנות אלפרד פלכטהיים, שהציג בשנת 1914 לראשונה בגלריה שלו את חוג ה"דומיירים" (Domiers), קבוצה הטרוגנית מבחינה סגנונית שאליה השתייך בולץ.

בולץ ערך מפריז מסעות קצרים רבים ומצא במינכן "מולדת שנייה". בשנים 1911–1912 השתלב בחוגי הבוהמה של שוואבינג והתפרסם גם כמאייר סאטירי בעיתון "Komet". הוא השתתף בתערוכות מרכזיות של תקופתו, ובהן תערוכת הזונדרבונד (Sonderbund) בקלן בשנת 1912, תערוכת הארמורי (Armory Show) בניו יורק ובשיקגו, וה"סתיו הגרמני" הראשון (1. Deutscher Herbstsalon) של הרווארת ולדן בברלין בשנת 1913. בשנת 1913 הציג יחד עם ואסילי קנדינסקי במוזיאון רייף  באאכן. בשנים 1912–1913 עיצב מספר פעמים את שער כתב העת "Der Sturm".

## הערות שוליים

קטגוריה:ציורי שמן
קטגוריה:ציורים מהמאה ה-20
קטגוריה:בעלי חיים באמנות
מפעיל מערכת האנרגיה הלאומי (הממלכה המאוחדת)

**מפעיל מערכת האנרגיה הלאומית** (באנגלית**: National Energy System Operator**; בראשי תיבות: **NESO**) הוא תאגיד ציבורי בבעלות ממשלת בריטניה, האחראי על התכנון והתפעול האסטרטגי של מערכות החשמל והגז בממלכה המאוחדת. הגוף הוקם ב-1 באוקטובר 2024, מכוח חוק האנרגיה (Energy Act 2023), במטרה לרכז את ניהול משאבי האנרגיה תחת קורת גג אחת ולהוביל את המדינה לעמידה ביעדי "נטו אפס" (Net Zero) של פליטות פחמן. ה-NESO פועל תחת המשרד לביטחון אנרגטי ונטו אפס.

## תפקידים
**תפקידי מפעיל מערכת האנרגיה הלאומי כוללים בין היתר:**
* איזון מערכת החשמל בזמן אמת כך שהיצע החשמל יענה על הביקוש באופן שוטף.
* ניהול שינויים קצרי טווח בביקוש ובייצור החשמל לשמירה על יציבות המערכת.
* שמירה על תדר המערכת והבטחת עתודות גמישות וחירום למענה במקרים בלתי צפויים.
* תיאום מול גורמים בתעשייה, בהם יצרני חשמל, מפעילי מתקני אגירה, חברות רשת ומקשרים (Interconnectors).
* רכישה והפעלה של שירותי איזון באמצעות מנגנוני שוק וחוזים.
* תפעול מערכת ההולכה ללא בעלות על התשתית הפיזית (הנמצאת בידי חברות נפרדות).
* תכנון אסטרטגי של פיתוח רשתות החשמל ותיאום עיצובן כדי לענות על צורכי תשתית עתידיים.
* ביצוע תחזיות ותכנון עבור מערכות הולכת גז (ללא מעורבות בתפעול היומיומי של מערכת הגז).
* קידום יעדים סטטוטוריים, בדגש על יעדי "נטו אפס" (Net Zero), ביטחון באספקה, יעילות וחיסכון כלכלי.
* מתן ייעוץ, ניתוח ומידע לשרי הממשלה ולרגולטור האנרגיה (Ofgem).
* מעקב ובחינה שוטפת של התפתחויות במגזר האנרגיה הרלוונטיות לתחומי סמכותה.

## הערות שוליים

קטגוריה:הממלכה המאוחדת: אנרגיה
קטגוריה:הממלכה המאוחדת: ארגונים ממשלתיים
קירבי מינטר

**ג'יימס קירבי מינטר** (באנגלית: **James Kirby Minter**; 23 בנובמבר 1929 – 11 באוגוסט 2009) היה כדורסלן אמריקאי. מינטר שיחק בעמדת הפורוורד בנבחרת ארצות הברית בכדורסל שזכתה באליפות העולם בכדורסל 1954, ואף נבחר לשחקן המצטיין של הטורניר.

## ביוגרפיה
מינטר נולד במארייטה שבאוקלהומה, וסיים את לימודיו בבית הספר התיכון דוראנט ב-1947, בו שיחק כדורסל. לאחר מכן שיחק כדורסל מכללות באוניברסיטת המדינה של דרום מזרח אוקלהומה שבעיר דוראנט בין השנים 1947–1950.

מינטר שיחק בקבוצת פאוריה קטרפילר בליגת איגוד האתלטים החובבים, שהורכבה מעובדי חברת קטרפילר, והוביל אותה לשלוש זכיות רצופות באליפות ה-AAU בשנים 1952–1954. ב-1954 ייצג את ארצות הברית באליפות העולם בכדורסל, הוביל אותה לזכייה הראשונה בתולדותיה כשקלע 100 נקודות בסך הכל (11.1 למשחק) במהלך הטורניר, ונבחר לשחקן המצטיין של הטורניר.

מינטר נפטר ב-11 באוגוסט 2009 באוקלהומה סיטי, אוקלהומה.

## קישורים חיצוניים

*פרופיל, באתר פיב"א החדש

## הערות שוליים

קטגוריה:כדורסלנים אמריקאים
קטגוריה:אוקלהומה: כדורסלנים
קטגוריה:כדורסלני נבחרת ארצות הברית
קטגוריה:אמריקאים שנולדו ב-1929
קטגוריה:אמריקאים שנפטרו ב-2009
Two Tribes

"**Two Tribes**" (בעברית: "**שני שבטים**") הוא שיר אנטי-מלחמתי של הלהקה הבריטית פרנקי הולך להוליווד, שיצא לאור בבריטניה ב-4 ביוני 1984. השיר נכלל מאוחר יותר באלבום "Welcome to the Pleasuredome". 

השיר משלב בייסליין בלתי פוסק וריף גיטרה בהשראת פאנק אמריקאי ופופ R&B עם השפעות של מוזיקה קלאסית רוסית, בעיבודו המוזיקלי של טרבור הורן.

הסינגל זכה להצלחה פנומנלית בבריטניה, בעזרת מגוון רחב של רמיקסים וקמפיין פרסומי שהציג את הלהקה כחברי הצבא האדום. השיר נכנס למצעד הסינגלים הבריטי במקום הראשון ב-10 ביוני 1984, שם שהה במשך תשעה שבועות רצופים, ובמהלך הזמן הסינגל הקודם של הלהקה "Relax" טיפס חזרה למקום השני. 

נכון לנובמבר 2012, הסינגל מכר כ-1.58 מיליון עותקים בבריטניה, והוא בין 30 הסינגלים הנמכרים ביותר בבריטניה נכון ל-2022. 

כותבי השירים ג'ונסון, גיל ואוטול קיבלו את פרס אייבור נובלו לשנת 1984 לשיר הטוב ביותר מבחינה מוזיקלית ולירית. בסקר של ITV מ-2015 השיר זכה במקום ה-14 על ידי הציבור בבריטניה, מבין השירים האהובים ביותר משנות ה-80.

## אודות השיר
הסינגל יצא בתקופה שבה המלחמה הקרה התגברה והחששות ממלחמה גרעינית עולמית היו בשיאם. למרות שג'ונסון העיד בראיון רדיו ב-1984 כי "שני השבטים" בשיר עשויים לייצג כל זוג יריבים לוחמים, השורה "On the Air America/I modelled shirts by Van Heusen" מתייחסת בבירור לנשיא ארה"ב דאז רונלד רייגן, שהופיע במודעת פרסום עבור התאגיד פיליפס ואן היוזן ב-1953.

השיר כלל קטעי קריינות של השחקן פטריק אלן, ששיחזר את קטעי הקריינות שלו מסרטי המידע הציבורי "Protect and Survive*", ש*נועדו ללמד את הציבור הבריטי כיצד לשרוד בזמן מלחמה גרעינית.

שם השיר נגזר מהשורה "שני שבטים לוחמים אדירים יצאו למלחמה" מהסרט *"*מקס הלוחם בדרכים*"*.

## פרסום
חברת התקליטים הבריטית ZTT רקורדס, שיווקה את הסינגל באגרסיביות, וקידמה אותו עם תמונות של הלהקה כשהם לבושים בבגדי צבא אמריקאיים, וכן במדים צבאיים בסגנון סובייטי על רקע עירוני אמריקאי.

בכריכת האלבום מופיע ציור קיר של המנהיג הסובייטי ולדימיר לנין, ותמונות של הנשיא האמריקאי רייגן ושל ראש ממשלת בריטניה מרגרט תאצ'ר. 

## משתתפים
**פרנקי נוסע להוליווד** 

* הולי ג'ונסון – שירה
* פול רתרפורד – קולות רקע

**מוזיקאים נוספים**

* טרבור הורן –  הפקה מוזיקלית
* ג'יי. ג'יי. יצ'ליק – סינתיסייזר דיגיטלי Fairlight CMI
* סטיבן ליפסון – גיטרות חשמליות
* אנדי ריצ'רדס – סינתיסייזר Roland Jupiter-8, אורגן המונד

## השיר במצעדים

## מכירות

## קישורים חיצוניים
* 
* 20px "Two Tribes", באתר המוזיקה Discogs **(באנגלית)**
* 30px "Two Tribes", באתר המוזיקה Genius **(באנגלית)**
* 20px "Two Tribes", באתר המוזיקה Spotify **(באנגלית)**
* 44px "Two Tribes", באתר המוזיקה אפל מיוזיק **(באנגלית)**
* 20px "Two Tribes", באתר המוזיקה Musixmatch **(באנגלית)**
* 20px "Two Tribes", באתר המוזיקה SoundCloud **(באנגלית)**
* "Two Tribes", באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:שירים נגד מלחמה
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:שירים על מלחמה גרעינית ונשק
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי פרנקי הולך להוליווד
הרשות למעבר האנרגיה בים הצפוני

**הרשות למעבר האנרגיה בים הצפוני** (באנגלית: **North Sea Transition Authority**; בראשי תיבות: **NSTA**) היא הגוף הרגולטורי הממשלתי בממלכה המאוחדת האחראי על ניהול ופיקוח על משאבי הנפט, הגז והפחמן בים הצפוני. הרשות פועלת כחברה ממשלתית תחת המשרד לביטחון אנרגטי ונטו אפס. מטה הרשות נמצא, ב-אברדין ומשרד נוסף נמצא בלונדון. הרשות מונה כ-240 עובדים.

הרשות הוקמה לאחר שביוני 2013, ערכה ממשלת בריטניה סקירה כדי למקסם את הפקת הנפט והגז מהמדף היבשתי של בריטניה. אחת ההמלצות של הסקירה הייתה הקמת רגולטור כלכלי עצמאי עבור המגזר האנרגטי.

## תפקידים ותחומי אחריות
**תפקידים**:
* מתן רישיונות לחיפוש ולהפקה של נפט וגז טבעי במים הטריטוריאליים של בריטניה ובמדף היבשתי שלה לפעילויות חיפוש והפקה ימיות.
* פיתוח מדיניות וניתוח כלכלי לתמיכה בהתאוששות הכלכלית, ובמעבר לאפס פליטות פחמן נטו עד שנת 2050.
* פיקוח על פרויקטים של לכידה ואחסון פחמן (CCS) ופיתוח תשתיות לייצור מימן בים.
* להבטיח ניצול יעיל של התשתיות הקיימות, תוך צמצום פליטות גזי חממה הנובעות מתהליכי ההפקה עצמם.
* להטיל קנסות כבדים על חברות שאינן עומדות בתנאי הרישיון או בחובות הדיווח הסביבתי.
* פיתוח, ייצור ואחסון פחמן של נפט וגז במדף היבשתי של בריטניה.

## הערות שוליים

קטגוריה:הממלכה המאוחדת: אנרגיה
קטגוריה:הממלכה המאוחדת: ארגונים ממשלתיים
קטגוריה:הפקת אנרגיה בים הצפוני
אל-לאת

**אלאת** או אל-לאת (ערבית: اللات), היא אלה פגאנית טרום-איסלמית שבעבר סגדו לה באופנים שונים ברחבי חצי האי ערב כולו, כולל מכה, בה סגדו לה לצד האלות אל-עוזא ומנאת. היא תוארה כמקבילה הנשית, בת זוגו או בתו של אללה.

המילה אלאת או אל-לאת שימשה בהתייחסות לאלות שונות במזרח הקרוב הקדום, כולל האלה אשרה-עתריאת. אצל חלק מהמקורות האלה נחשבת לאלת פיריון ומזוהה אצל הרודוטוס כמקבילה של אפרודיטה ובמקורות אחרים כאתנה.

פולחן אל-לאת מופיע בכתובות בדרום ערב באתרים לאט ולטאן, אך פולחנה בלט בעיקר בצפון ערב ובחיג'אז, והתפשט עד סוריה.

הנבטים סגדו לאל-לאת שהייתה מקושרת אצלם עם אל-עוזה. עדויות לפולחנה נמצאו גם בפלמירה (תדמור) וחטרה.

תחת השפעה יוונית-רומית, האיקונוגרפיה שלה החלה להראות את תכונותיה של אתנה, אלת המלחמה היוונית, כמו גם את המקבילה הרומית של אתנה, מינרווה.

על פי מקורות אסלאמיים, שבט בנו ת'אקיף בטאיף רחש לה כבוד מיוחד.

לפי המסורת האסלאמית, פולחנה הסתיים במאה השביעית כאשר מקדשה בטאיף נהרס בהוראת מוחמד.

## קישורים חיצוניים

* אל-עוזה, אל-לאת ומנאת, A-Muze-ing grace gallery

קטגוריה:אלים
סוכנות רישוי נהגים ורכב (הממלכה המאוחדת)

**סוכנות רישוי נהגים ורכב** (באנגלית: **Driver and Vehicle Licensing Agency**; ראשי תיבות: **DVLA**) היא ארגון של ממשלת בריטניה האחראי על תחזוקת מאגר נתונים של כלי רכב עבור כל הממלכה המאוחדת. מקבילתה לנהגים בצפון אירלנד היא סוכנות נהגים ורכב. הסוכנות מנפיקה רישיונות נהיגה, מארגנת גביית מס רכב ומוכרת רישומים מותאמים אישית. סוכנות רישוי נהגים ורכב היא סוכנות מבצעת של משרד התחבורה. הסוכנות פועלת כחלק ממשרד התחבורה, כאשר המשרדים הראשיים בסוונזי ובברמינגהם, ומעסיקים יותר מ-6,000 עובדים.

## תחומי אחריות
**סוכנות רישוי נהגים ורכב אחראית על:**
* רישום אישורים לנהגים, פסילות ומצבים רפואיים.
* הנפקת רישיונות נהיגה עם תמונה.
* הנפקת תעודות רישום רכב לבעלי כלי רכב.
* נקיטת צעדי אכיפה נגד מעלימי מס רכב.
* רישום והנפקת כרטיסי טכוגרף.
* מכירת רישומים מותאמים אישית של DVLA.
* סיוע למשטרה ולרשויות המודיעין להתמודד עם פשיעה.
* מתן נתונים אנונימיים לבעלי הזכות להשתמש בשירות.

## הערות שוליים

קטגוריה:הממלכה המאוחדת: תחבורה
קטגוריה:הממלכה המאוחדת: ארגונים ממשלתיים
רשות התעופה האזרחית (הממלכה המאוחדת)

**רשות התעופה האזרחית** (באנגלית: **Civil Aviation Authority**) היא התאגיד החוקי של ממשלת בריטניה, המפקח ומווסת את כל היבטי התעופה האזרחית בממלכה המאוחדת. ה-CAA היא תאגיד ציבורי של משרד התחבורה, המקיים קשר עם הממשלה באמצעות קבוצת התקנים של משרד הקבינט.

## תפקידים
**תפקידי רשות התעופה האזרחית:**
* פיקוח על הנפקת רישיונות טייסים ומהנדסי מטוסים, בדיקת ציוד, כיול מכשירי ניווט ובדיקות רבות אחרות (יחידת הטיסה של התעופה האזרחית).
* ניהול הרגולציה של תקני אבטחה, כולל בדיקת כל אנשי הצוות בתעשיית התעופה (מנהלת אבטחת התעופה).
* פיקוח על תוכנית ההגנה הלאומית ללקוחות מחוץ לבריטניה במקרה של כשל חברת נסיעות (רישוי מארגני נסיעות אוויריות – ATOL).
* רישוי פעילויות טיסות חלל בבריטניה. זה כולל: הנפקת רישיונות שיגור, בקרת טווח, מפעילי מסלולים ורישיונות לנמלי חלל (חוק תעשיית החלל 2018).
* ויסות חברות התעופה בבריטניה כדי להבטיח שהן עומדות בתקני בטיחות בין-לאומיים רלוונטיים.
* נקיטת צעדי אכיפה נגד חברות תעופה אשר אינן עומדות בחוקי הצרכנות הרלוונטיים, כולל חובות לתמוך בנוסעים במהלך שיבושים.
* ויסות נמלי התעופה בבריטניה כדי להבטיח שהם עומדים בתקני הבטיחות הבין-לאומיים והבריטיים הרלוונטיים.
* בחינה והכרעה בהצעות לשינויים במרחב האווירי, תוך איזון בין שיקולי בטיחות ויעילות לבין השפעת מטרדי הרעש על הקהילות המקומיות.
* הנפקת אישורים למפעילי רחפנים בעת הצורך, וכן מספקים ייעוץ לציבור הרחב ולתעשייה כיצד להטיס רחפנים בבטחה ולהפחית את הסיכון לתעופה.
* ניטור רמות הרעש בנמלי התעופה המרכזיים (הית'רו, גטוויק וסטנסטד) וייעוץ לממשלה ולתעשייה בנושא.

## קישורים חיצוניים
* 

## הערות שוליים

קטגוריה:הממלכה המאוחדת: תעופה
קטגוריה:הממלכה המאוחדת: ארגונים ממשלתיים
שדות חיטה ירוקים, אובר

"**שדות חיטה ירוקים, אובר**" הוא ציור שמן על בד מאת וינסנט ואן גוך משנת 1890. היצירה מוצגת בגלריה הלאומית לאמנות בוושינגטון הבירה.

## תיאור היצירה
הציור הוא נוף אופקי שבו שדות ירוקים מתגלגלים בגלים לצד דרך. השדות תופסים את חלקו השמאלי והמרכזי של הבד ומצוירים במשיחות מכחול עבות ומתעגלות בגווני ירוק אזמרגד, ירוק אפונה, ירוק סלרי וצהוב תירס, המדמים עשבים וצמחייה. פרחים צהובים מנקדים את פני השדה. הדרך הבהירה נמשכת לאורך צדו הימני של הבד ומשולבות בה נגיעות של צהוב חמאה, ירוק אביבי וכחול עדין.

השדות והדרך נפגשים בקו האופק בערך במחצית גובה הבד. מעליהם שמים בגוון כחול אקוומרין ובהם עננים לבנים וכחולים בהירים המתערבלים. שני שלישים מן הקומפוזיציה מוקדשים לשדה. אין בציור דמויות אדם, עגלות או מבנים כפריים. הנוף מצטמצם לשדה, דרך ושמים בלבד.

פני השטח בנויים מאימפסטו עבה ומשיחות מכחול ארוכות וקליגרפיות היוצרות מרקם מודגש. המשיחות מתארות את תנועת גבעולי העשב ברוח ויוצרות דפוסים קצביים של תנועה מתמשכת.

## פרשנות
היצירה משתייכת לקבוצת נופים טהורים שצייר ואן גוך, שבהם אין מוטיב נרטיבי מעבר לשדה, לדרך ולשמים. בחירה זו מדגישה את הטבע עצמו כמושא מרכזי. הדפוסים הריתמיים של המשיחות מבטאים אנרגיה מאחדת של הטבע, כאשר התנועה בשדה נענית לסחרור העננים בשמים.

ואן גוך תיאר את שובו לצפון צרפת כמעין שיבה הביתה וכשיקום נפשי. בתקופה זו הוחלפו הצבעים החמים של הדרום בגוונים קרירים ועדינים של ירוק וכחול. בציור זה הצבעוניות הקרירה והמגע הדינמי מבטאים את רעננותו של הנוף הכפרי ואת עוצמת החוויה הישירה של הטבע.

## השוואות
הציור נוצר באובר בדומה לנופים שצייר האמן באזורי ארל וסן-רמי-דה-פרובאנס, וגם כאן מדובר בנוף טהור ללא דמויות או מבנים. הוא מוצג בגלריה לצד יצירות מארל ובהן לה מוסמה וחווה בפרובאנס , לצד יצירות מסן רמי ובהן טבע דומם: אגרטל עם ורדים ורודים  ודיוקן עצמי, וכן לצד ילדה בלבן  מתקופת אובר-סור-אואז.

היצירה נקשרת במיוחד לשלושה רישומי עט ודיו משנת 1888, The Harvest, Harvest The Plain of La Crau ו Ploughman in the Fields near Arles. ברישומים אלו השתמש ואן גוך בסימנים ריתמיים לייצוג האנרגיה המאחדת של הטבע. בדומה להם גם בציור זה המשיחות הקצביות יוצרות תחושת תנועה רציפה ומבנה אחיד.

## תולדות היצירה
הציור היה בראשית דרכו בגרמניה ומתועד כבר בשנת 1905 אצל סוחר האמנות פאול קסירר. לאחר מכן הועבר מברלין ללונדון. בדצמבר 1955 נמכר לפול מלון באמצעות גלריה בניו יורק. למעט תערוכה בגלריה בשנת 1966 נשמר הציור בביתו של מלון בווירגיניה עד אשר נתרם לגלריה הלאומית לאמנות בשנת 2013.

## קישורים חיצוניים

## הערות שוליים

קטגוריה:וינסנט ואן גוך: ציורים
קטגוריה:ציורי שמן
קטגוריה:הגלריה הלאומית לאמנות וושינגטון: ציורים
נשיונל הייווייז

**נשיונל הייווייז** (באנגלית: **National Highways**) היא חברה ממשלתית הפועלת כזרוע הביצועית של ממשלת בריטניה לניהול, תכנון, פיתוח ואחזקת מרבית הכבישים הבינעירוניים לרבות מחלפים וגשרים, אך היא אינה הגוף המכונן את המדיניות. האחריות על חקיקת תחבורה, תקנות וקביעת מדיניות כללית נותרת בידי משרד התחבורה הבריטי (Department for Transport).

## תחומי פעילות וסמכויות
ממוזער|מרכז הבקרה של נשיונל הייווייז
**פעילות החברה מתמקדת בשלושה סדרי עדיפויות מרכזיים:**
* פועלת להגברת הבטיחות בדרכים וצמצום תאונות דרכים באמצעות תכנון הנדסי בסטנדרטים גבוהים. היא מפעילה קציני סיור (Traffic Officers) הפרוסים בשטח 24/7 וחדרי בקרה המנהלים את התנועה בזמן אמת באמצעות שילוט ואיתות אלקטרוני להתראה מפני מפגעים.
* תכנון, פיתוח ואחזקת מרבית הכבישים הבין-עירוניים לרבות מחלפים וגשרים לפיתוח "כבישים חכמים" (Smart Motorways) כדי להקל על הגודש בתנועה.
* משתפת פעולה עם רשויות מקומיות, יזמים וקבוצות קהילתיות כדי להבטיח שפיתוח רשת הכבישים יתמוך בצמיחה כלכלית, יצירת מקומות עבודה וקידום פרויקטים של דיור.
* משתפת פעולה עם גופי צרכנות עצמאיים (כגון Transport Focus) ועורכת סקרים וניתוחים שוטפים לבחינת שביעות רצון המשתמשים בנושאי זמני נסיעה, איכות הסלילה וניהול עבודות בכביש.

## הערות שוליים

קטגוריה:הממלכה המאוחדת: תחבורה
קטגוריה:הממלכה המאוחדת: ארגונים ממשלתיים
פשוט נהדרת (סרט)

**פשוט נהדרת** (בצרפתית: **Absolument fabuleux**) הוא סרט צרפתי משנת 2001 המבוסס על סדרת הטלוויזיה הבריטית בעלת אותו שם. מספר ידוענים ביצעו בסרט תפקיד קמע.

הסרט לא הצליח בקופות, כמו כן גם קיבל ביקורות צוננות מצד מבקרי הקולנוע בצרפת הטענו שהסרט לא הצליח להביא את ההומור הבריטי של הסדרה.

## עלילה
הסרט סובב סביב פטסי, בעלת חיבה לאלכוהול, במיוחד למותג שמפניה מפורסם, וחברתה אדי, אשר השתתפו יחדיו במחאות של מאי 1968. כעת הפמיניסטיות הנלהבות ממשיכות לסרב לכל מה שלדעתן משפיל את המין הנשי: בישול, מגורים עם גבר וגידול ילד. אבל הפמיניזם של מאי 1968 ושנות השבעים מהווה אך ורק נוסטלגיה מעורפלת. אדי בסופו של דבר התחתנה ונהייתה לאם של לילדה שסיימה את לימודיה בתיכון... ואז התגרשה, אך עדיין חיה מעזרתו של בעלה. הלקוחה היחידה שנותרה מסוכנות יחסי הציבור שלה היא שנטל גויה,. פטסי, לעומת זאת, העדיפה להישאר רווקה ועצמאית, אך בילתה את חייה עם אינספור גברים שבאו והלכו. שתיהן מהוות קורבן אופנה, ומנהלות חיים מופרכים.

אדי רוצה לגרור את בתה למערבולת של "הערכים" שלה, רחוקה מחיי העבודה והמשפחה. בעלה, שחי עם גבר, כבר לא יכול לסבול את התעלולים המתמידים של גרושתו, האלכוהוליזם, ההתנהגות הגרוטסקית וחוסר האחריות, שגם השתלטו על הבית.

## קישורים חיצוניים

קטגוריה:סרטי קומדיה צרפתיים
קטגוריה:סרטי 2001
אה"מ דאנקן (D37)

**[[אה"מ]] דאנקן** (באנגלית: **HMS Duncan**, סימול צי **D37**) היא משחתת הצי המלכותי הבריטי.

## היסטוריה
אה"מ דאנקן נקראה על שמו של הוויקונט אדם דאנקן (1 ביולי 1731 - 4 באוגוסט 1804), שניצח את הצי ההולנדי בקרב קמפרדאון ב-11 באוקטובר 1797. בנייתה התחילה במספנות BAE Systems בגובאן ובסקוטסטאון שעל נהר קלייד ב-2006. היא הושקה בגובאן ב-11 באוקטובר 2010, לציון יום השנה ה-213 של קרב קמפרדאון. ב-31 באוגוסט 2012 יצאה הדאנקן להפלגת ניסיון ממספנת סקוטסטאון הסמוכה לגלאזגו, וב-30 בדצמבר 2013 נכנסה לשירות פעיל, ארבעה חודשים לפני המועד המתוכנן.

המשחתת הושקה ב-2010 ובשנת 2014, אתר האינטרנט של הצי המלכותי הצהיר כי *דאנקן* תהיה המשחתת הראשונה מדגם 45 שתצויד במערכת טילי ההגנה מפני ספינות מדגם הרפון . ב-2 במרץ 2015, "דאנקן" עזב את פורטסמות'.

## שירות מבצעי

במרץ 2015 הפליגה דאנקן מבסיס הצי המלכותי בפורטסמות' לים התיכון, והייתה הראשונה מסדרה 45 שצוידה בטילי הרפון. ביולי אותה שנה היא הצטרפה לספינות צי ארצות הברית במתקפה על כוחות דאעש.

באפריל 2016 השתתפה הדאנקן בתרגיל המשותף "גריפין סטרייק" עם הצי הצרפתי. באוקטובר 2016 הדאנקן והפריגטה אה"מ ריצ'מונד נשלחו על ידי משרד ההגנה לעקוב ולתצפת אחרי ספינות של הצי הרוסי, שעברו דרך תעלת למאנש בדרכן לסוריה.

ביוני 2017 שימשה הדאנקן ספינת הדגל של קבוצת צי של נאט"ו, שפעלה בים השחור ובים התיכון. ב-2018 עגנה המשחתת בנמלי קונסטנצה, מפרץ סודה וספליט, ושבה לנמל לפורטסמות' ב-13 ביולי 2018. בנובמבר ודצמבר 2018 שודרה בערוץ 5 הבריטי סדרה תיעודית על חיי היומיום על סיפון הספינה, כולל עימותים עם ספינות מלחמה ומטוסים רוסיים.

ביולי 2019 ביקרה דאנקן בנמל אודסה באוקראינה, ומייד לאחר מכן נשלחה למפרץ הפרסי בתגובה למתיחות האזורית הגוברת עם איראן, והייתא אחראית להגנה על ספינות מטען ומכליות נפט. משימה זו תועדה בעונה השנייה של הסדרה הדוקומנטרית "ספינת מלחמה: חיים בים".

בפברואר 2023 השתתפה הדאנקן בתרגיל הימי Orion23, שערכה צרפת בעקבות הפלישה הרוסית לאוקראינה, ובאוגוסט אותה שנה הובילה תרגיל לגילוי מוקשים בים התיכון.

במאי 2024 הצטרפה הדאנקן לאה"מ דיימונד ולכוחות אמריקאיים בהגנה נתיבי השיט הבינלאומיים מפני התקפות החות'ים. במרץ 2026, לאחר התקיפה האיראנית על בסיס חיל האוויר המלכותי אקרוטירי, נשלחה הדאנקן לחופי קפריסין כדי לתגבר את הכוחות הבריטיים באזור.

## קישורים חיצוניים

## הערות שוליים

קטגוריה:משחתות בצי המלכותי הבריטי
קטגוריה:דפים עם תרגומים שלא נסקרו
המשרד להסדרת הבחינות וההסמכות

**המשרד להסדרת הבחינות וההסמכות** (באנגלית: **Office of Qualifications and Examinations Regulation**; בראשי תיבות: **Ofqual**) הוא גוף ממשלתי עצמאי (Non-ministerial department) האחראי על הסדרת הסמכות, בחינות והערכות לימודיות באנגליה. הגוף הוקם באפריל 2010 מכוח Apprenticeships, Skills, Children and Learning Act 2009 ופעילותו מעוגנת גם Education Act 2011. מטה הארגון ממוקם בקובנטרי, ונכון למרץ 2025 הוא מעסיק כ-350 עובדים קבועים.

## תחומי אחריות
**הארגון פועל כרגולטור שתפקידו להבטיח את הסטנדרטים של מערכת ההסמכות הלאומית, תוך התמקדות ביעדים הבאים:**
* הבטחה כי הסמכות הנמצאות תחת פיקוחו משקפות באופן מהימן את הידע, המיומנויות וההבנה שהפגינו הסטודנטים.
* ידוי כי מבחנים והערכות לימודיות מציגים באופן מדויק ואובייקטיבי את הישגיו של התלמיד.
* שימור וטיפוח אמון הציבור, המעסיקים ומוסדות החינוך בערכן של ההסמכות המוסדרות על ידי הארגון.
* אספקת מידע מקיף ומפורט לתלמידים ולמורים אודות כל טווח ההסמכות והתארים הנמצאים תחת פיקוחו.

## קישורים חיצוניים
* 

## הערות שוליים

קטגוריה:הממלכה המאוחדת: ארגונים ממשלתיים
קטגוריה:הממלכה המאוחדת: חינוך
MHC III

**MHC III** היא קבוצת חלבונים השייכים למערך ראשי של התאמה רקמתית (MHC). שלא כמו סוגי MHC אחרים כמו MHC I ו־MHC II, אשר המבנה והתפקידים שלהם בתגובה החיסונית מוגדרים היטב, MHC III עדיין מוגדרים בצורה חלשה מבחינה מבנית ותפקודית. הם אינם מעורבים בקישור אנטיגנים (התהליך הנקרא הצגת אנטיגן, פונקציה קלאסית של חלבוני MHC). רק מעטים מהם מעורבים בפועל בחסינות בעוד שרבים הם מולקולות איתות בתקשורת תאית אחרת. הם ידועים בעיקר מהגנים שלהם מכיוון שאשכול הגנים שלהם נמצא בין אלו של סוג I ו־סוג II. אשכול הגנים התגלה כאשר גנים (במיוחד אלו של רכיבי המשלים C2, C4 ומשלים B) נמצאו בין גנים של סוג I ו-סוג II בזרוע הקצרה (p) של כרומוזום 6 אנושי. מאוחר יותר התגלה שהוא מכיל גנים רבים עבור מולקולות איתות שונות כמו גורמי נמק גידולים (TNFs) וחלבוני עקת חום. יותר מ-60 גנים מסוג MHC III מוכרים ומתוארים, שהם כ-28% מכלל גני ה-MHC (224). האזור שנחשב בעבר כחלק מקבוצת הגנים מסוג MHC III המכיל גנים עבור TNFs ידוע כיום כ-MHC מסוג IV או אזור דלקתי.

בניגוד לחלבוני MHC אחרים, חלבוני MHC מסוג III מיוצרים בין היתר על ידי תאי כבד (הפטוציטים) ותאי דם לבנים מיוחדים (מקרופאגים).

## מבנה הגנים
גנים מסוג III MHC ממוקמים על כרומוזום 6 (6p21.3) בבני אדם. הוא משתרע על פני 700 קילו-בייט ומכיל 61 גנים. צביר הגנים הוא האזור הצפוף ביותר בגנים בגנום האנושי. הם דומים ביסודם לאלה של בעלי חיים אחרים. תפקידיהם של גנים רבים עדיין אינם ידועים. אלמנטי רטרו רבים כמו רטרו-וירוס אנדוגני אנושי (HERV) ואלמנטים של Alu ממוקמים בצביר זה. האזור המכיל את הגנים STK19 (G11)/C4/Z/ CYP21 /X/Y, שגודלם נע בין 142 ל-214 קילו-בייט, ידוע כאשכול הגנים המורכב ביותר בגנום האנושי.

### גיוון
גנים מסוג MHC III דומים בבני אדם, עכבר, צפרדע (Xenopus tropicalis) ואופוסום אפור קצר זנב, אך לא כל הגנים נפוצים. לדוגמה, NCR3, MIC ו־MCCD1 אנושיים נעדרים בעכבר. NCR3 ו־LST1 אנושיים נעדרים באופוסום. עם זאת, לציפורים (תרנגולת ושליו) יש רק גן אחד, המקודד לגן רכיב משלים (C4). בדגים, הגנים מפוזרים בכרומוזומים שונים.

## ראו גם

* MHC
* אנטיגנים לויקוציטיים אנושיים

## הערות שוליים

קטגוריה:גנים בכרומוזום 6 באדם
קטגוריה:מערכת החיסון
אופסטד

**משרד הסטנדרטים בחינוך, שירותי ילדים ומיומנויות** (באנגלית: **Office for Standards in Education, Children's Services and Skills**; בראשי תיבות: **Ofsted**)הוא גוף ממשלתי עצמאי בבריטניה, האחראי על הפיקוח והרגולציה של שירותי חינוך, הכשרה ורווחת ילדים. מטרת העל של הארגון היא שיפור איכות החיים באמצעות העלאת הסטנדרטים במוסדות החינוך ובמערכי הטיפול בילדים. הארגון אינו כפוף למשרד ממשלתי מסוים ומדווח ישירות לפרלמנט הבריטי, להורים ולמקבלי ההחלטות.

אופסטד מעסיקה כ-1,800 עובדים הפרוסים בשמונה מחוזות ברחבי אנגליה (בהם לונדון, דרום-מזרח, צפון-מערב ועוד). בנוסף, הארגון מתקשר בחוזים עם למעלה מ-2,000 מפקחים מוסמכים (Ofsted Inspectors) לביצוע ביקורות בבתי ספר ובמוסדות להשכלה מקצועית. הארגון חבר ב"מנגנון המניעה הלאומי" (NPM), המנטר ומדווח על התנאים במקומות מעצר.

## תפקידים
#### פעילות הארגון מתחלקת לשלושה צירים מרכזיים:
* ביצוע ביקורות בבתי ספר ממלכתיים, אקדמיות, מכללות, תוכניות חניכות (Apprenticeships), והכשרות מורים. כמו כן, הארגון מפקח על שירותי רווחה לילדים, רשויות מקומיות וסוכנויות אימוץ ואומנה.
* הסדרה של מגוון שירותי גיל רך ומסגרות רווחה, תוך וידוי התאמתם לילדים ולצעירים הנמצאים במצבי סיכון.
* פרסום דוחות מפורטים על ממצאי הביקורות במטרה לשפר את איכות השירותים באופן רוחבי, ומתן מידע למחוקקים ולקובעי מדיניות אודות האפקטיביות של המערכות השונות.

## קישורים חיצוניים
* 

## הערות שוליים

קטגוריה:הממלכה המאוחדת: ארגונים ממשלתיים
קטגוריה:הממלכה המאוחדת: חינוך
ג'ון גדס

**ג'ון גדס** (באנגלית: **John Geddes**; ) היה פוליטיקאי אמריקאי מקרוליינה הדרומית, איש המפלגה הדמוקרטית-רפובליקנית, שכיהן כחבר בית הנבחרים של קרוליינה הדרומית בשנים 1808–1816 (מתוכן בשנים 1812–1814 כיושב ראש הבית), לאחר מכן ועד 1818 כחבר הסנאט של קרוליינה הדרומית, כראש עיריית צ'ארלסטון ה-23 בשנים 1817–1818 ובשנים 1823–1824, וכמושל קרוליינה הדרומית ה-47 בשנים 1818–1820.
## ראשית חייו
ג'ון גדס נולד בצ'ארלסטון שבקרוליינה הדרומית, כבנם של הנרי גדס, סוחר יליד מחוז טיירון שבממלכת אירלנד, ושל אליזבת גדס. הוא למד בקולג' צ'ארלסטון , לאחר מכן למד משפטים, וב-1797 התקבל ללשכת עורכי הדין. לאחר מכן הוא היה פעיל בכוחות הפרשים של המיליציה של קרוליינה הדרומית כקצין בדרגת מייג'ור, ובהמשך התקדם לדרגת מייג'ור גנרל.
## קריירה פוליטית
ב-1808 נבחר גדס לבית הנבחרים של קרוליינה הדרומית, וכיהן בו עד 1816. בשנים 1812–1814 הוא כיהן כיושב ראש הבית, ולאחר תום כהונתו בבית הנבחרים הוא נבחר לתקופת כהונה של שנתיים בסנאט של קרוליינה הדרומית. במקביל הוא כיהן כראש עיריית צ'ארלסטון בשנים 1817–1818.

ב-1818 נבחר גדס כמושל קרוליינה הדרומית. עם תחילת כהונתו, עוררה שאלת המכסים עניין רב בקרוליינה הדרומית. בספטמבר 1820 התקיימה בצ'ארלסטון פגישה רבת משתתפים במחאה על המדיניות הפרוטקציוניסטית של הקונגרס של ארצות הברית. שאלת העבדות החלה גם היא לעורר עניין. באותה שנה הכריז הקונגרס על סחר העבדים כמעשה של פיראטיות, וחוקק חוק שקבע עונש מוות על כל אזרח אמריקאי שייקח חלק בסחר העבדים. עם זאת, שאלת הרחבת העבדות הפכה לפחות קריטית עם קבלת פשרת מיזורי שהתירה את העבדות בחלקים של טריטוריית לואיזיאנה שמדרום לקו הרוחב 36°30′.

לאחר תום כהונתו כמושל ב-1820 מונה גדס כבריגדיר גנרל במיליציה של קרוליינה הדרומית. ב-1821 הוא רכש את האי קי וסט שבפלורידה מידי סוחר ספינות, אך לא עלה בידו להבטיח את זכויותיו באי מפני שג'ון ו. סימונטון, שתבע גם הוא את הבעלות על האי, קיבל סיוע מידידים בעלי השפעה בוושינגטון הבירה. הוא נותר פעיל בפוליטיקה, ובשנים 1824–1825 כיהן שוב כראש עיריית צ'ארלסטון. בשל תחושתו שכבודו נפגע עקב עלבון מאדוארד פ. סימונס במהלך מסע הבחירות שלו, הוא אתגר אותו בדו-קרב. סימונס הצליח לירות ארבע פעמים, מתוכן פעמיים פגע בבנו של גדס בשתי ירכיו, אך הדו-קרב הסתיים במותו של סימונס.
## חיים אישיים
ב-1798 נשא גדס לאישה את הארייט צ'למרס. עד למותה ב-1803 נולדו לשניים בן ובת. ב-1805 נישא גדס בשנית לאחותה של הארייט, אן, ולשניים נולד בן אחד.

ג'ון גדס נפטר בצ'ארלסטון ב-4 במרץ 1828. הוא נטמן בבית הקברות הפרסביטריאני הסקוטי הראשון שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1395.


## קישורים חיצוניים

* ג'ון גדס באתר אגודת המושלים הלאומית 
* ג'ון גדס באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של קרוליינה הדרומית
קטגוריה:ראשי עיריות בקרוליינה הדרומית
קטגוריה:לוחמי דו-קרב
קטגוריה:אמריקאים שנולדו ב-1777
קטגוריה:אמריקאים שנפטרו ב-1828
המשרד לסטודנטים (הממלכה המאוחדת)

**המשרד לסטודנטים** (באנגלית: **Office for Students**; ראשי תיבות:**OfS**) הוא הרגולטור הסטטוטורי של מגזר ההשכלה הגבוהה באנגליה. הגוף הוקם במטרה להגן על האינטרסים של הסטודנטים ולתמוך במערכת השכלה גבוהה מגוונת, עצמאית ואיכותית. המשרד לסטודנטים הוא חלק משרד החינוך. ה-OfS מפעיל מערכת רגולטורית המבוססת על מרשם ספקים (Register). אוניברסיטאות ומכללות באנגליה בוחרות להירשם אצל הרגולטור כדי לזכות בסטטוס רשמי ובהטבות נלוות הכוללות בין היתר מימון ציבורי לקבלת הלוואות לימודים ממשלתיות ובנוסף קבלת סמכויות מיוחדות, דוגמת הזכות להעניק תארים אקדמיים (Degree Awarding Powers).

כחלק מתפקידו, המשרד מנטר באופן עקבי את ביצועי האוניברסיטאות והמכללות. הוא מפרסם נתונים סטטיסטיים ודוחות תקופתיים המנגישים לציבור מידע על איכות המוסדות. במקרים בהם מוסד רשום אינו עומד בדרישות הרגולטוריות, ל-OfS סמכות לנקוט בצעדי אכיפה ובפעולות מתקנות כדי להגן על זכויות הסטודנטים.

## תפקידים
**ה-OfS קובע דרישות סף מחייבות שעל המוסדות הרשומים לעמוד בהן באופן שוטף. דרישות אלו מתמקדות בארבעה צירים מרכזיים:**
* הבטחת רמת לימודים אקדמית גבוהה התואמת את הציפיות מהתואר.
* מעקב אחר תוצאות הלימודים, שיעורי סיום התואר והשתלבות הבוגרים בתעסוקה או בלימודי המשך.
* קידום גישה שוויונית להשכלה גבוהה והבטחת השתתפות של סטודנטים מרקעים מגוונים.
* פיקוח על הממשל התאגידי, הניהול התקין והיציבות הפיננסית של המוסדות כדי להבטיח את המשכיות הלימודים של הסטודנטים.

## ראו גם
* המועצה להשכלה גבוהה

## קישורים חיצוניים
* 

## הערות שוליים

קטגוריה:הממלכה המאוחדת: אוניברסיטאות ומכללות
קטגוריה:הממלכה המאוחדת: חינוך
קטגוריה:הממלכה המאוחדת: ארגונים ממשלתיים
איזבל קליפטון קוקסון

**איזבל קליפטון קוקסון** (באנגלית: **Isabel Clifton Cookson**; 25 בדצמבר 1893 – 1 ביולי 1973) הייתה בוטנאית אוסטרלית שהתמחתה בפליאובוטניקה ופלינולוגיה.

## ביוגרפיה מוקדמת
קוקסון נולדה בהות'ורן , ויקטוריה, ולמדה במכללה המתודיסטית לנשים  בקיו , שם קיבלה ציון לשבח באנטומיה, פיזיולוגיה ובוטניקה בבחינות הסיום הציבוריות. קוקסון המשיכה ללמוד לתואר ראשון באוניברסיטת מלבורן וסיימה את לימודיה בשנת 1916 עם התמחויות בבוטניקה וזואולוגיה.

## קריירה אקדמית
כשסיימה את לימודיה היא הפכה למדגימה ובין השנים 1916 ו-1917 קיבלה מלגת מחקר ממשלתית ומלגת מחקר מקביין  בביולוגיה, uבין היתר פרסים לחקר הצומח של הטריטוריה הצפונית. היא תרמה איורים לספר "הצומח של הטריטוריה הצפונית" משנת 1917 מאת אלפרד ג'יי יוארט  וא. ב. דייויס .

היא המשיכה לעבוד באוניברסיטת מלבורן, עד שביקרה במכללה האימפריאלית למדע וטכנולוגיה בין השנים 1925 ו-1926, ובביקור חוזר באוניברסיטת מנצ'סטר בין השנים 1926 ו-1927. במנצ'סטר היא החלה קשר אקדמי ארוך ופורה עם וו. ה. לאנג , ולאנג קראה לסוג קוקסוניה  לכבודה. משנת 1929 התמקדה מחקרה בפליאובוטניקה. היא כתבה מספר מאמרים על צמחים מאובנים, כולל צמחים וסקולריים מוקדמים מהסילור והדבון המוקדם, אשר סייעו לעצב תיאוריות על התפתחות צמחי יבשה מוקדמים. היא גם חקרה מרבצי פחם עדכניים יותר. עבודתה על צמחי המאובנים היבשתיים המוקדמים של ויקטוריה ועבודת שטח שהראתה גרפטוליטים  וצמחים קשורים הובילו לתזה המחקרית שלה ולתואר דוקטור מאוניברסיטת מלבורן בשנת 1932.

בשנת 1930 מונתה למרצה לבוטניקה באוניברסיטת מלבורן. משנות ה-40 היא עבדה על נבגי מאובנים, אבקה ופיטופלנקטון והקשר שלהם לפליאוגיאוגרפיה ודגלה בתועלת של מיקרו-מאובנים צמחיים לחיפושי נפט. המועצה למחקר מדעי ותעשייתי באוסטרליה  הקימה בשנת 1949 יחידת מחקר אבקה/פולן תחת הנהגתה. בשנת 1952 מונתה לעמיתת מחקר בבוטניקה, ופרשה בשנת 1959. היא הייתה פעילה גם בפרישתה, 30 מתוך 86 מאמרים מדעיים שלה פורסמו לאחר 1959.

מאז 1976, האגודה הבוטנית של אמריקה  מעניקה את פרס איזבל קוקסון למאמר הטוב ביותר על פליאובוטניקה שהוצג בכנס השנתי שלהם. קוקסון פלייס בפרבר בנקס של קנברה נקרא גם הוא לכבודה. קיצור המחבר הסטנדרטי קוקסון משמש לציון אדם זה כמחבר בעת ציטוט שם בוטני.

## ביאורים

## הערות שוליים

קטגוריה:אוסטרליות שנולדו במאה ה-19
קטגוריה:אוסטרליות שנפטרו במאה ה-20
ארנבת גרנדה

**ארנבת גרנדה** או **ארנבת איברית** (שם מדעי: **Lepus granatensis**) היא מין של ארנבת האנדמי לחצי האי האיברי ולאי מיורקה. זהו מין קטן בהשוואה לארנבות אחרות באירופה.

## תיאור
ארנבת גרנדה היא ארנבת שמשקלה הממוצע כבוגר נע בין 2–2.6 ק"ג, עם רגליים חיצוניות אדמדמות ייחודיות. היא קטנה יותר מארנבת קסטרוביאחו ומארנבת אירופית, שגם הן מאכלסות את חצי האי האיברי, עם אורך ראש וגוף של 44.5 עד 47.3 ס"מ, אורך רגל אחורית הנע בין 11.66 עד 12.74 ס"מ, ואורך אוזניים הנע בין 9.25 עד 10.27 ס"מ.

למין זה יש מידה מסוימת של דו-צורתיות זוויגית, כאשר הנקבות כבדות יותר בממוצע בהשוואה לזכרים.

## קישורים חיצוניים

## הערות שוליים

קטגוריה:ארנביים
משרד ניהול החוב של הממלכה המאוחדת

**משרד ניהול החוב של הממלכה המאוחדת** (באנגלית: **United Kingdom Debt Management Office – DMO**) הוא סוכנות ביצוע של אוצר הוד מלכותו (HM Treasury), האחראית על ניהול החוב הלאומי של הממלכה המאוחדת. הגוף הוקם ב-1 באפריל 1998, מתוך מטרה להפריד בין ניהול החוב לבין ניהול המדיניות המוניטרית (המתבצע על ידי הבנק המרכזי של אנגליה).

מבחינה חוקתית ומוסדית, המשרד מהווה חלק בלתי נפרד מאוצר הוד מלכותו, אולם כסוכנות ביצוע הוא נהנה מעצמאות תפעולית ופועל בשיטת "מרחק זרוע" מהדרג המיניסטריאלי. בעוד ששר האוצר הוא זה שקובע את מסגרת המדיניות והמסגרת הפיננסית הכללית, האחריות על ההחלטות התפעוליות היומיומיות ועל ניהול המשרד מואצלת למנכ"ל הארגון. המנכ"ל נושא באחריות ישירה כלפי הפרלמנט על תפקוד המשרד, על הוצאותיו המנהליות ועל ניהול חשבון ניהול החוב, שבו נרשמות כל עסקאות ההנפקה והמסחר.

DMO פועל בשוק ההון בשמו הרשמי של הריבון הבריטי ומקיים קשרי עבודה שוטפים מול צדדים נגדיים בשוקי המזומנים והאיגרות הממשלתיות. לצד פעילותו השוטפת, DMO מקפיד על שקיפות באמצעות פרסום תוכניות עסקיות שנתיות המפרטות יעדים ארוכי טווח ומדדי ביצוע. DMO עוסק אך ורק בניהול החוב של המדינה ואינו מספק שירותי ייעוץ בנושאי חוב אישי לאזרחים. כמו כן, DMO מחזיק בתוכניות להמשכיות עסקית שנועדו להבטיח את רציפות הפעילות בשווקים הפיננסיים גם במצבי חירום בהם משרדיו אינם זמינים לשימוש.

## הערות שוליים

קטגוריה:ממשלת בריטניה
קטגוריה:הממלכה המאוחדת: ארגונים ממשלתיים
קטגוריה:הממלכה המאוחדת: כלכלה
ישראל אביבי

**ישראל אביבי** (1892 - 22 ביולי 1948) היה פעיל ציוני, יליד האימפריה הרוסית.
## תיאור
ישראל אביבי נולד בשנת 1892 בקייב, האימפריה הרוסית (כיום אוקראינה) לאביו ריה יארובוי ולאמו טובה (גיטה) בת אברהם שפירא, מקייב. בשנת 1911 עלה לארץ ישראל ושימש כפועל מזכיר לשכת העבודה בפתח תקווה. בתקופת מלחמת העולם הראשונה התנדב לצבא העות'מאני והגיע לדרגת קצין.

לאחר המלחמה עלתה משפחתו לא"י. בשנת 1920 נשא לאישה את רבקה סטרק אביבי וב-1921 נולד בנו עמיאל אביבי.
אביבי היה פעיל ברכישת קרקעות עבור הקק"ל בדרום הארץ, ובאזור עליו קמה חולון. הוא נפטר בשנת 1948 ממחלה ונקבל בבית הקברות נחלת יצחק.

## קישורים חיצוניים
*
*
*
*

קטגוריה:אנשי העלייה השנייה
קטגוריה:ישראלים שנולדו ב-1892
קטגוריה:ישראלים שנפטרו ב-1948
קטגוריה:יהודים בצבא העות'מאני
קטגוריה:גואלי אדמות בארץ ישראל
צעיר וצעירה לומדים פסל ונוס לאור מנורה

"**צעיר וצעירה לומדים פסל ונוס לאור מנורה**" (בהולנדית: **Kunstbeschouwing bij het licht van een olielamp**) הוא ציור שמן על בד מאת גודפריד שאלקן, שפעל בשנים 1643 עד 1706 בהאג. היצירה מתוארכת לשנים 1688 עד 1692 בקירוב. מידותיה 43.8 על 34.9 סנטימטר והיא חתומה בעדינות בבסיס הפסל בפינה הימנית התחתונה בשם G. Schalcken. היצירה מוצגת במוזיאון האמנות של בולטימור ונכללת באוסף ליידן.

## תיאור היצירה
בחלל אינטימי המואר באור מנורת שמן מנחושת נראה צעיר חובש כובע ציירים ואוחז בידו השמאלית רישום המתאר את קווי המתאר של פסל אישה עירומה כורעת העשוי טיח או שיש. בידו הימנית הוא מצביע על הפסל ומביט אל הצעירה העומדת לצדו כאילו הוא מסביר לה את הרישום ואת הדמות המפוסלת. וילון ירוק סוגר את הקומפוזיציה מימין. בחזית הימנית נראית יציקת גבס של ראש דמות נשית עתיקה המזוהה ככל הנראה עם יונו צסי.

להבת המנורה יוצרת מעבר הדרגתי מן האור הלבן הבוהק אל גוון שנהב עמום של הפסל ואל פניהם המוארים ברכות של שני הצעירים. פני השטח החלקים של הפסל מודגשים באמצעות האור והאפקטים האטמוספיריים של מעבר אור וצבע מעוצבים בעדינות.

## פרשנות
נושא ההתבוננות ביצירת אמנות נקשר לתאוריה של האמנות. ציירים צעירים נדרשו ללמוד פסלים עתיקים לפני שעברו לרישום מודל חי והומלץ להם לציירם באור מלאכותי כדי להבליט קווי מתאר ולאפשר תרגול של תיאור נפח. פרקטיקה זו משתלבת בהתמחותו של שאלקן בתיאור סצנות ליליות לאור מלאכותי.

אור המנורה עשוי לרמוז על חריצות ולימוד מסור כהארה מטפורית הנובעת מהכשרתו של האמן. זיהוי אפשרי של הצעיר עם שאלקן עצמו והדגשת פסל ונוס הובילו גם לפרשנות הקושרת את היצירה לדיון ביחסים שבין ציור לפיסול.

נוכחות ונוס אלת האהבה מעניקה לסצנה ממד רגשי. הפסל המואר עשוי לשמש כזרז לאהבה בין הצעיר לצעירה. הקשר זה משתלב בנושאים החוזרים ביצירתו של שאלקן העוסקים בהצתת אהבה בין דמויות. ריבוי המשמעויות מעיד על מחשבה מעמיקה בבחירת הנושא.

## השוואות

היצירה קרובה סגנונית לאלגוריה על חוזה ניימכן מאת שאלקן המתוארכת לשנים 1688 עד 1692 ומאופיינת בשכבת צבע דקה ובשימוש מרוסן בצבע. נראה כי שאלקן עשה שימוש בתחריט צרפתי משנת 1684 מאת פרנסואה דה פואי כמקור השראה לקומפוזיציה האלגורית, דבר התומך בתיארוך היצירה לאותה תקופה.

השפעת מורו חריט דאו ניכרת בציור. דאו הרבה לתאר אמנים חובשי כובע ציירים ולעיתים מציירים פסל לאור מנורה. דוגמה קרובה במיוחד היא ציורו אמן צעיר מצייר לאור מנורה מן השנים 1650 עד 1655 שבו מתואר אמן הרושם פסל באור מנורת שמן.

דימוי הפסל של ונוס נקשר גם לתחריט של יאן דה ביסחופ משנת 1671 שהתבסס על רישום של פרנצסקו סלביאטי.

## תולדות בעלות

ייתכן שהציור נמכר בכריסטי'ס בלונדון ב 18 באפריל 1832 מספר 57 ונרכש בידי Penell תמורת 2.2 ליש״ט. בהמשך היה בבעלותו של סר גיילס סיברייט הברונט ה-13 בשנים 1869 עד 1954 ונמכר במכירתו בכריסטי'ס בלונדון ב 2 ביולי 1937. לאחר מכן הופיע במכירה בכריסטי'ס בלונדון ב 4 במרץ 1938 מספר 66.

עד שנת 1988 היה בגלריה לינגנאובר בדיסלדורף. בשנת 1988 הוחזק בגלריה אדל בקלן ונמכר לאוסף פרטי. בהמשך נמכר בסותבי'ס לונדון ב 6 ביולי 2000. לאחר מכן הופיע במכירה של בית המכירות המפל פיין ארט במינכן ב 8 בדצמבר 2006.

בשנת 2006 היה בידי חברת סלומון ליליאן בע"מ באמסטרדם וממנה נרכש בידי הבעלים הנוכחי באותה שנה.

## קישורים חיצוניים

## הערות שוליים

קטגוריה:ציורי שמן
קטגוריה:ציורי ז'אנר
קטגוריה:ציורים מהמאה ה-17
קטגוריה:ונוס בציור